Ķertais profesors
"Ķertais profesors" (angļu: The Nutty Professor) ir 1996. gada ASV zinātniskās fantastikas kinokomēdija, kuras režisors ir Toms Šedjaks. Filmā galvenās lomas atveido Edijs Mērfijs, Džeida Pinketa, Džeimss Kobērns un Deivs Šapels. Edijs Mērfijs filmā attēlo septiņas lomas. Filma ir jauns ekranizējums 1963. gada filmai, kur galveno lomu atveidoja Džerijs Lūiss, kas pati balstīta uz Roberta Luisa Stīvensona romānu "Doktora Džekila un mistera Haida dīvainais stāsts". Filma stāsta par koledžas profesoru Šermanu Klampu, kurš izgudro svara zaudēšanas zāles un pārbauda tās uz sevi, cerot iekarot savas sapņu meitenes sirdi. Filmas "Ķertais profesors" pirmizrāde notika 1996. gada 28. jūnijā. Filma saņēma Amerikas Kinoakadēmijas balvu kategorijā "Labākais grims un matu sakārtojums". Filma saņēma pozitīvas kritiķu atsauksmes par grimu un Mērfija aktierspēli. 2000. gadā filmai iznāca turpinājums "Ķertais profesors 2".